Han har seks sammenlagtseire i verdenscupen, den seneste sesongen 2008–2009, og i 13 sesonger på rad kom han blant de tre beste i verdenscupen sammenlagt. Bjørndalen har vunnet 29 gullmedaljer i OL og VM, og tilsammen 61 medaljer medregnet tre medaljer i sommerskiskyting. Han har 44 NM-gull i skiskyting, 30 NM-gull i vinterskiskyting, hvorav 20 individuelle NM-gull; normaldistanse (4), sprint (6), jaktstart (6) og fellesstart (4), samt 10 NM-gull i stafett og lag; stafett (8) og lag (2) (1996 og 1997). Bjørndalen har i tillegg 14 individuelle NM-gull i sommerskiskyting: sprint (7) og jaktstart (7).